proxectonos/corpus_dominio_legal_administrativo_tmp huggingface dataset:
RESOLUCIÓN do 12 de novembro de 2019 pola que se notifican as resolucións das solicitudes de axudas financiadas polo Fondo Europeo Agrícola de Garantía (Feaga) relativas aos pagamentos directos á agricultura e gandaría reguladas na Orde do 6 de febreiro de 2018.
Fondo Galego de Garantía Agraria — III. Outras disposicións — 26/11/2019

A Orde do 6 de febreiro de 2018 pola que se regula a aplicación dos pagamentos directos á agricultura e gandaría e das axudas ao desenvolvemento rural suxeitas ao Sistema integrado de xestión e control (DOG núm. 30, do 12 de febreiro), prevé no seu artigo 27 que a notificación das resolucións poderá realizarse mediante a publicación no
Diario Oficial de Galicia
, no taboleiro de anuncios e na páxina web da Consellería do Medio Rural.
De acordo co anterior, esta dirección
Primeiro. Dar publicidade na web do Fogga ás listaxes das resolucións das solicitudes das liñas de axudas reguladas no artigo 2.1, parágrafos a), b), c), d) e e), da Orde do 6 de febreiro de 2018 citada.
Na web publicaranse as listaxes de concesión e de denegación das diversas liñas de axudas, con indicación da convocatoria, a persoa beneficiaria, a cantidade, de ser o caso, concedida e a finalidade da subvención outorgada, así como, se for o caso, as causas da desestimación.
As persoas interesadas poden acceder á dita web na seguinte ligazón:
https://fogga.xunta.gal/
Estas axudas son financiadas integramente polo Fondo Europeo Agrícola de Garantía (Feaga).
Segundo. Poñer á disposición das persoas interesadas no Portal de axudas PAC as resolucións completas das solicitudes das liñas de axudas citadas no punto primeiro desta resolución.
Así mesmo, poñeranse á disposición das persoas interesadas as resolucións das solicitudes das liñas de axudas correspondentes ás campañas 2015, 2016 e 2017 unha vez levada a cabo a actualización de dereitos e resolución de reclamacións, establecendo as cantidades finais a que tiñan dereito as persoas solicitantes.
O acceso ao dito portal poderá realizarse a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución individualizada mediante certificado dixital ou DNI-e (DNI electrónico) ou emprego da Chave365. A información sobre a forma de alta da Chave365 atópase na ligazón que se indica a seguir:
https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 12 de novembro de 2019
RESOLUCIÓN do 15 de novembro de 2019, da Secretaría Xeral de Emprego, pola que se procede á publicación da reasignación dos créditos orzamentarios recollidos na Orde do 13 de agosto de 2018 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2018-2019.
Consellería de Economía, Emprego e Industria — III. Outras disposicións — 26/11/2019

A Consellería de Economía, Emprego e Industria publicou a Orde do 13 de agosto de 2018 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2018-2019 no
Diario Oficial de Galicia
núm. 167, do 3 de setembro de 2018.
Segundo o número 2 do artigo 50 da Orde do 13 de agosto, de producirse remanentes de crédito na asignación inicial para o financiamento de cada programa, procederase á reasignación das contías sobrantes para atender as necesidades de crédito doutros programas.
No Programa III (axudas ao mantemento do custo salarial das persoas con discapacidade nos centros especiais de emprego), non existe crédito suficiente para atender todas as solicitudes. Unha vez concedidos todos os expedientes dos programas I e II, existen remanentes de crédito para atender as solicitudes do Programa III, polo que procede reasignar os créditos consignados na convocatoria para a anualidade 2019.
En consonancia co parágrafo anterior, o artigo 31 do regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, establece que a alteración da distribución entre os créditos consignados non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o exposto e co fin de atender todas as solicitudes presentadas no Programa III da Orde do 13 de agosto de 2018,
Primeiro. Modificar o crédito destinado ás axudas convocadas pola Orde do 13 de agosto de 2018 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2018-2019, redistribuíndo o crédito asignado en cada programa de axudas para a anualidade 2019 e sen variar o orzamento inicial.
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 15 de novembro de 2019
ORDE do 18 de novembro de 2019 pola que se amplía o prazo de xustificación das subvencións convocadas ao abeiro da Orde do 23 de setembro de 2019 pola que se crea a Rede de Comercios e Mercados no Camiño, se establecen as bases reguladoras para a concesión de subvencións, en réxime de concorrencia competitiva, para fomentar a adhesión a ela, e se procede á súa convocatoria para o ano 2019 (código de procedemento CO300F).
Consellería de Economía, Emprego e Industria — III. Outras disposicións — 26/11/2019

A Orde do 23 de setembro de 2019, publicada no
Diario Oficial de Galicia
núm. 191, do 8 de outubro, crea a Rede de Comercios e Mercados no Camiño, establece as bases reguladoras para a concesión de subvencións, en réxime de concorrencia competitiva, para fomentar a adhesión a ela, e procede á súa convocatoria para o ano 2019 (código de procedemento CO300F).
No artigo 1.3, parágrafo segundo do anexo I das bases reguladoras, establécese a consideración de actuacións subvencionables sempre que estas sexan realizadas e efectivamente pagadas desde o 1 de xaneiro de 2019 ata a data límite de xustificación establecida no artigo 19.
O artigo 19.1 do anexo I das bases reguladoras establece que o pagamento da subvención quedará condicionado á presentación, nos lugares sinalados no artigo 3 da convocatoria e ata o 30 de novembro de 2019, do anexo X debidamente cuberto xunto cos orixinais ou copias da documentación especificada no citado artigo 19.
Tendo en conta o número de solicitudes presentadas, os seus prazos de emenda e a posterior concesión das subvencións, e co fin de optimizar os procesos de xestión e dado que non se causa prexuízo a terceiros, procede modificar o artigo 19.1 do anexo I da orde e ampliar o prazo ata unha data que permita a mellor xustificación por parte dos beneficiarios, concretamente ata o 16 de decembro de 2019.
A teor do exposto, en virtude das competencias que ten atribuídas a Consellería de Economía, Emprego e Industria en materia de comercio interior, e no exercicio das atribucións que me foron conferidas,
Artigo único. Modificación do artigo 19.1 do anexo I da Orde do 23 de setembro de 2019 pola que se crea a Rede de Comercios e Mercados no Camiño, se establecen as bases reguladoras para a concesión de subvencións, en réxime de concorrencia competitiva, para fomentar a adhesión a ela, e se procede á súa convocatoria para o ano 2019 (código de procedemento CO300F)
O primeiro parágrafo do artigo 19.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, nos lugares sinalados no artigo 3 da convocatoria, e ata o 16 de decembro de 2019, do anexo X debidamente cuberto xunto cos orixinais ou copias da seguinte documentación:».
Disposición derradeira única. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 18 de novembro de 2019
ORDE do 15 de novembro de 2019 pola que se fai pública a ampliación da dotación orzamentaria para a concesión das axudas establecidas na Orde do 13 de agosto de 2018 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2018-2019.
Consellería de Economía, Emprego e Industria — III. Outras disposicións — 26/11/2019

A Orde do 13 de agosto de 2018 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2018/19 (DOG núm. 167, do 3 de setembro de 2018), establece no seu artigo 2.5 que se poderá ampliar a contía máxima dos créditos dispoñibles e que o incremento do crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, procedentes de incorporacións de crédito procedentes de fondos finalistas do Estado incluídos no mesmo programa e servizo, e coa finalidade de facer chegar as axudas ao custo salarial (programa III) ao maior número posible de centros especiais de emprego, conforme o establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, parece conveniente ampliar os créditos consignados no artigo 50.1 da Orde do 13 de agosto de 2018 que convoca as axudas para as anualidades 2018/19.
Por todo o exposto, e no uso das facultades que me foron conferidas,
Artigo 1.
Ampliación do crédito orzamentario
Amplíase o crédito consignado no artigo 50.1 para o programa III da Orde do 13 de agosto de 2018 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2018-2019 nas seguintes contías:
Artigo 2.
Prazo de solicitudes
Esta modificación non afecta o prazo establecido na referida orde para a presentación de solicitudes.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de novembro de 2019
RESOLUCIÓN do 12 de novembro de 2019 pola que se notifican as resolucións das solicitudes de modificación do Sixpac da campaña 2019.
Fondo Galego de Garantía Agraria — III. Outras disposicións — 26/11/2019

Mediante a Orde do 22 de xaneiro de 2019, a Consellería do Medio Rural regulou a tramitación de solicitudes de modificación do Sistema de información xeográfica de parcelas agrícolas (Sixpac) da campaña 2019.
O artigo 22 da citada orde dispón que a resolución das solicitudes de modificación ao Sixpac corresponde á persoa titular da Dirección do Fogga que ditará a resolución correspondente que será notificada aos interesados. Conforme se indica no artigo 28 da mesma orde, todas as resolucións serán notificadas de acordo co establecido na Lei 39/2015, do 1 de outubro, do procedemento administrativo común das administracións públicas. De conformidade co establecido no artigo 45.1 da indicada lei, a notificación poderá realizarse mediante a publicación no Diario Oficial de Galicia, cunha ligazón á páxina web do Fogga.
En relación coas alegacións ou solicitudes de modificación do Sixpac da campaña 2019, logo do informe da Subdirección Xeral de Xestión da PAC, esta dirección
Primeiro. Dar publicidade na web do Fogga ás listaxes das resolucións das solicitudes de modificación do Sixpac da Orde do 22 de xaneiro de 2019 citada.
As persoas interesadas poden acceder á dita web no seguinte enlace:
https://fogga.xunta.gal/
Segundo. Poñer á disposición das persoas interesadas no Portal de axudas PAC as resolucións completas das solicitudes citadas no punto primeiro desta resolución.
O acceso ao dito portal poderá realizarse a través do seguinte enlace:
https://fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución individualizada mediante certificado dixital ou DNI-e (DNI electrónico) ou emprego da Chave365. A información sobre a forma de alta da Chave365 atópase no enlace que se indica a continuación:
https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade no artigo 30.4 da Lei 39/2015, do 1 de outubro.
Santiago de Compostela, 12 de novembro de 2019
RESOLUCIÓN do 11 de novembro de 2019 pola que se publica o resultado da edición 2019 dos Premios Camiño de Santiago nas súas distintas modalidades.
Axencia Turismo de Galicia — III. Outras disposicións — 19/11/2019

Mediante a Resolución do 26 de marzo de 2019 establecéronse as bases reguladoras para a concesión, en réxime de concorrencia competitiva, dos Premios Camiño de Santiago e procedeuse á súa convocatoria para o ano 2019 (DOG núm. 68, do 8 de abril).
Para financiar esta convocatoria existía un crédito de 75.000 € que se imputou á conta orzamentaria identificada co número 10 2019 11 20 00797 e nas aplicacións orzamentarias 2019.11.A2.761A.444.0; 2019.11.A2.761A.460.0; 2019.11.A2.761A.470.0 e 2019.11.A2.761A.480.0.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no Diario Oficial de Galicia as subvencións concedidas.
De acordo co anterior,
Publicar no Diario Oficial de Galicia e na páxina web da Axencia Turismo de Galicia (http://turismo.xunta.es//) os resultados da edición 2019 dos Premios Camiño de Santiago.
Santiago de Compostela, 11 de novembro de 2019
RESOLUCIÓN do 13 de novembro de 2019 pola que se amplía a dotación orzamentaria da convocatoria de subvencións dos programas de fomento de mellora da eficacia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018-2021, para o ano 2019.
Instituto Galego da Vivenda e Solo — III. Outras disposicións — 19/11/2019

O 30 de xullo de 2019 publicouse no Diario Oficial de Galicia a Resolución do 15 de xullo de 2019 pola que se establecen as bases reguladoras das subvencións dos programas de fomento de mellora da eficacia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018-2021, e se convocan para o ano 2019, con carácter plurianual.
O ordinal trixésimo primeiro, parágrafo 1, da citada resolución establece que as axudas previstas nesta convocatoria faranse efectivas con cargo ás aplicacións orzamentarias 07.83.451A.770.2 e 07.83.451A.780.6 dos orzamentos xerais da Comunidade Autónoma de Galicia, coa seguinte repartición plurianual:
Ademais, no parágrafo 2 do mesmo ordinal, prevese que a contía establecida nesta convocatoria poderá ser obxecto de ampliación por resolución ditada pola persoa titular da Dirección Xeral do Instituto Galego da Vivenda e Solo (en diante, IGVS), que terá efecto logo da súa publicación no Diario Oficial de Galicia, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
Tendo en conta o importante número de solicitudes presentadas, preto das 1.700, considérase oportuna a ampliación da dotación orzamentaria inicialmente prevista, para o cal existen remanentes de crédito de fondos finalistas procedentes doutras convocatorias.
De conformidade co artigo 30.2 do Regulamento da Lei 9/2007, do 13 de xuño, e co ordinal vixésimo sétimo da Resolución do 12 de decembro de 2018, é competente para ditar esta resolución a persoa titular da Dirección Xeral do IGVS.
Polo exposto,
Ampliar a dotación orzamentaria para a convocatoria de subvencións dos programas de fomento de mellora da eficacia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018-2021, para o exercicio 2019.
O incremento da dotación afectará a anualidade 2019 dos proxectos 2018 0005 (Programa de fomento de mellora da eficacia enerxética e sustentabilidade) e 2018 0006 (Programa de fomento da conservación, da mellora da seguridade de utilización e da accesibilidade en vivendas) das aplicacións 07.83.451A.770.2 e 07.83.451A.780.6 conforme o seguinte cadro:
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 13 de novembro de 2019
RESOLUCIÓN do 11 de novembro de 2019 pola que se adxudican as axudas para a consolidación e a estruturación de unidades de investigación competitivas nos centros tecnolóxicos consolidados de Galicia, convocadas pola Resolución do 1 de agosto de 2019 (Diario Oficial de Galicia número 153, do 13 de agosto).
Axencia Galega de Innovación — III. Outras disposicións — 19/11/2019

Por Resolución da Axencia Galega de Innovación do 1 de agosto de 2019 (
Diario Oficial de Galicia
número 153, do 13 de agosto) convocáronse as subvencións para a consolidación e a estruturación de unidades de investigación competitivas nos centros tecnolóxicos consolidados de Galicia.
No seu artigo 12 regúlase a resolución e notificación destas axudas unha vez que a comisión de valoración avalíe as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 10 da Resolución do 1 de agosto de 2019.
Na súa virtude, e atendendo á proposta elaborada na sesión do 6 de novembro de 2019 pola Comisión de Valoración establecida no artigo 9 das bases da Resolución do 1 de agosto de 2019, esta Axencia Galega de Innovación
Primeiro. Conceder as axudas para a consolidación e estruturación de unidades de investigación competitivas nos centros tecnolóxicos consolidados de Galicia que a continuación se relacionan polos importes que se indican:
Segundo. O importe total das axudas concedidas para un marco temporal de 2 anos fináncianse con cargo á aplicación orzamentaria que se recolle no seguinte cadro:
Terceiro. Para a xustificación da subvención deberá presentarse a documentación indicada no artigo 19 da resolución de convocatoria nos prazos establecidos no artigo 20 da mesma.
Cuarto. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, perante o Presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de novembro de 2019
RESOLUCIÓN do 11 de novembro de 2019 pola que se dá publicidade ás bolsas concedidas ao abeiro da Resolución do 12 de xuño de 2019 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia e se procede á súa convocatoria para o curso 2019/20.
Axencia Turismo de Galicia — III. Outras disposicións — 19/11/2019

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 18.2 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.gal//) o resultado do proceso de concesión das bolsas de matrícula (bolsas de nova adxudicación) e de bolsas de renovación para a realización de estudos no Centro Superior de Hostalaría de Galicia para o curso 2019/20 (procedemento TU200A) que figuran nos anexos I e II desta resolución.
Santiago de Compostela, 11 de novembro de 2019
Bolsas matrícula: diploma superior en xestión hoteleira.
Bolsas matrícula: diploma de gastronomía e xestión en cociña.
Bolsas renovación excelencia.
RESOLUCIÓN do 18 de marzo de 2019 pola que se dá publicidade dos acordos de colaboración subscritos no terceiro cuadrimestre do ano 2018.
Fondo Galego de Garantía Agraria — III. Outras disposicións — 02/04/2019

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos acordos de colaboración subscritos polo Fondo Galego de Garantía Agraria no terceiro cuadrimestre do ano 2018 e que se relacionan no anexo desta resolución.
Santiago de Compostela, 18 de marzo de 2019
ORDE do 11 de novembro de 2019 pola que se modifica a composición do Consello Social da Universidade de Vigo.
Consellería de Educación, Universidade e Formación Profesional — II. Autoridades e persoal — 22/11/2019

Mediante a Orde do 10 de novembro de 2016 (DOG do 13 de decembro), fíxose pública a composición do Consello Social da Universidade de Vigo.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do consello social o/a reitor/a da universidade, o/a secretario/a xeral e o/a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades. A duración do mandato dos membros do consello social sinalados neste punto será establecida polos estatutos da universidade.
A condición de persoa membro do consello social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
O presidente do Consello Social da Universidade de Vigo remite, con data do 5 de novembro de 2019, á Consellería de Educación, Universidade e Formación Profesional, escrito no que comunica que o Consello de Goberno da Universidade de Vigo, reunido o pasado 28 de outubro de 2019, designou como representante dos estudantes no Consello Social da Universidade de Vigo a Daniel Couto Cancela, en substitución de Óscar Moldes Pita. Xúntase declaración xurada de compatibilidade do novo membro.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Daniel Couto Cancela membro do Consello Social da Universidade de Vigo en representación dos estudantes, en substitución de Óscar Moldes Pita.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 11 de novembro de 2019
EXTRACTO da Orde do 13 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (código de procedemento CO300B).
Consellería de Economía, Emprego e Industria — III. Outras disposicións — 02/04/2019

BDNS (Identif.): 446588.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Asociacións de comerciantes, de ámbito superior ao municipal ou federacións, sen fins de lucro, que desenvolvan actuacións para a revitalización do comercio de proximidade e incentivación da demanda comercial, a través de fórmulas conxuntas e integrais que superen a capacidade de actuación das asociacións de comerciantes de ámbito municipal.
Segundo. Obxecto
Subvencións ás asociacións de comerciantes sen fins de lucro, de ámbito superior ao municipal, ou federacións, para a revitalización do comercio de proximidade e a incentivación do consumo a través do tícket de dinamización comercial.
Terceiro. Bases reguladoras
Publícanse conxuntamente na convocatoria.
Cuarto. Importe
Destínase un total de 500.000 € na aplicación orzamentaria 09.30.751A.781.
Quinto. Prazo de presentación de solicitudes
Un mes contado a partir do día seguinte ao da publicación desta orde no
Diario Oficial de Galicia
.
Santiago de Compostela, 13 de marzo de 2019
EXTRACTO da Orde do 13 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia, e se procede á súa convocatoria (código de procedemento CO300A).
Consellería de Economía, Emprego e Industria — III. Outras disposicións — 02/04/2019

BDNS (Identif.): 446561.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
As asociacións de vendedores das prazas de abastos, sen fins de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia.
As agrupacións de persoas físicas e xurídicas, comunidades de bens ou calquera outro tipo de unidade económica, constituídas só para os efectos de compartir a unidade xerencial prevista nos puntos 3.1.1.e) e 3.1.2.e) do artigo 1, e cuxo ámbito de actuación se desenvolva na Comunidade Autónoma de Galicia.
As asociacións de comerciantes de carácter territorial, sen ánimo de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia, que leven a cabo proxectos de interese e transcendencia en centros comerciais abertos.
Segundo. Obxecto
Subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 2.000.000 euros na aplicación orzamentaria 09.30.751A.781.1.
Quinto. Prazo de presentación de solicitudes
Un mes, que se contará a partir do día seguinte ao da publicación desta orde no Diario Oficial de Galicia.
Santiago de Compostela, 13 de marzo de 2019
RESOLUCIÓN do 22 de marzo de 2019, da Dirección Xeral de Patrimonio Natural, pola que se fai pública a inclusión dun exemplar no Catálogo galego de árbores senlleiras.
Consellería de Medio Ambiente, Territorio e Vivenda — III. Outras disposicións — 02/04/2019

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro,
Facer pública a inclusión do seguinte exemplar no Catálogo galego de árbores senlleiras, mediante a Resolución do 22 de marzo de 2019, da Dirección Xeral de Patrimonio Natural:
Data de solicitude: 31.8.2018.
Código: 157A.
Nome da árbore: Magnolia grandiflora da casa da Picota
.
Especie:
Magnolia grandiflora L.
Localidade: Lestedo.
Concello: Boqueixón.
Provincia: A Coruña.
Coordenadas X/Y (UTM ETRS89 fuso 29): 542.762/4.739.639.
Motivos da catalogación: dimensións.
Santiago de Compostela, 22 de marzo de 2019
RESOLUCIÓN do 21 de marzo de 2019, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Orde do 4 de decembro de 2018.
Consellería de Educación, Universidade e Formación Profesional — III. Outras disposicións — 02/04/2019

Mediante a Orde do 4 de decembro de 2018 (DOG do 14 de decembro), convocouse o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
O artigo 17 da devandita orde fai referencia aos requisitos, formación e habilitación das persoas que poderán actuar como asesores e avaliadores, establecendo no seu punto 2 que as persoas habilitadas poderán actuar como persoal asesor e avaliador nas comisións de avaliación, e deberán ser nomeadas en cada convocatoria, polo que esta dirección xeral
Facer público o nomeamento dos asesores e das asesoras que participarán no proceso de acreditación de competencias disposto pola Orde do 4 de decembro de 2018 pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, e a súa vinculación coas comisións de avaliación segundo figura no anexo desta resolución.
Santiago de Compostela, 21 de marzo de 2019
RESOLUCIÓN do 21 de marzo de 2019, da Secretaría Xeral Técnica da Consellería do Mar, pola que se dá publicidade a unha encomenda de xestión ao medio propio Fundación Centro Tecnológico del Mar para ser executada durante os anos 2019 e 2020.
Consellería do Mar — III. Outras disposicións — 01/04/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución de 8 de marzo de 2019, da Consellería do Mar, pola que se lle encarga ao medio propio Fundación Centro Tecnológico del Mar (Cetmar) a prestación do servizo de reforzo do Centro Nacional de Información e Investigación Mariña de Namibia (NatMIRC) na súa función de contribuír ao proceso de toma de decisións na xestión de pesqueiras.
– Actividade: realización das actuacións relativas á execución por parte do Centro Tecnológico del Mar-Fundación Cetmar de accións destinadas a mellorar a capacidade do Centro Nacional de Información e Investigación Mariña para levar a cabo investigación en temas mariños e avaliar o estado dos recursos pesqueiros en Namibia.
– Natureza e alcance da xestión encomendada: encomenda de xestión a medios propios ao ter a Fundación Centro Tecnológico del Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 8 de marzo de 2019 ata o 30 de decembro de 2020.
– Financiamento: con cargo aos orzamentos da Comunidade Autónoma de Galicia na aplicación orzamentaria 15.02.723A.640.1; código do proxecto 2016 00287.
Santiago de Compostela, 21 de marzo de 2019
ACORDO do 20 de marzo de 2019 polo que se aproba a oferta de emprego público para o ano 2018.
Parlamento de Galicia — III. Outras disposicións — 01/04/2019

O Estatuto de persoal do Parlamento de Galicia establece que as necesidades de recursos humanos con asignación orzamentaria que non poidan ser cubertas co persoal existente e deban proverse mediante persoal de novo ingreso serán obxecto, de ser o caso, de aprobación dunha oferta anual de emprego público que se publicará no
Boletín Oficial do Parlamento de Galicia
e no
Diario Oficial de Galicia
.
O 28 de xaneiro de 2019, a Mesa do Parlamento de Galicia ratificou os acordos da Mesa de Negociación da Administración do Parlamento de Galicia, acadados os días 27 de novembro e 14 de decembro de 2018, sobre a oferta de emprego público do ano 2018.
Conforme o anterior, e unha vez analizadas as necesidades de persoal existentes, a Mesa da Cámara, ao abeiro do establecido no artigo 17 do Estatuto de persoal do Parlamento de Galicia, adopta o seguinte acordo:
Aprobar a oferta de emprego público da Administración do Parlamento de Galicia para o ano 2018, constituída polas seguintes prazas que se relacionan a continuación:
I. Persoal de novo ingreso.
II. Promoción interna.
Santiago de Compostela, 22 de marzo de 2019
EXTRACTO da Orde do 15 de marzo de 2019 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se convoca para o ano 2019 (código de procedemento CT236A).
Consellería de Cultura e Turismo — III. Outras disposicións — 01/04/2019

BDNS (Identif.): 446446.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publicase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Obxecto
Establecer as bases reguladoras do procedemento de concesión de subvencións dirixidas ás bibliotecas e/ou axencias de lectura públicas de titularidade municipal, integradas na Rede de bibliotecas de Galicia, para ofrecer un conxunto de actividades nas bibliotecas públicas galegas que acheguen a cidadanía á lectura e á información dunha maneira lúdica e atraente.
Segundo.
Beneficiarios
Poderán optar a estas subvencións os concellos de Galicia titulares de bibliotecas ou axencias de lectura pública integradas na Rede de bibliotecas de Galicia.
Non poderán ser beneficiarios destas axudas aqueles que se encontren nalgún dos supostos previstos nos números 2 e 3 do artigo 10 da Lei 9/2007, do 13 de xuño, de subvencións de Galicia.
Terceiro.
Bases reguladoras
Orde do 15 de marzo de 2019 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se convoca para o ano 2019 (código de procedemento CT236A).
Cuarto.
Importe
Destinarase un crédito total de 195.000 euros con cargo á aplicación orzamentaria 11.20.432A.760.3 dos orzamentos da Comunidade Autónoma de Galicia para o ano 2019.
Quinto.
Prazo de presentación de solicitudes
Un mes desde o día seguinte ao da publicación deste extracto no
Diario Oficial de Galicia.
Santiago de Compostela, 15 de marzo de 2019
RESOLUCIÓN do 12 de marzo de 2019, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, do acordo da comisión paritaria do convenio colectivo de residencias privadas da terceira idade.
Consellería de Economía, Emprego e Industria — III. Outras disposicións — 01/04/2019

Visto o acordo da comisión paritaria do convenio colectivo de residencias privadas da terceira idade (código 82000475011998), subscrito con data do 14 de maio de 2018 pola comisión paritaria conformada por Agarte e Acolle en representación da parte empresarial, e CC.OO., UGT-Galicia e CIG en representación da parte sindical, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon), creado mediante a Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 12 de marzo de 2019
En Santiago de Compostela, ás 11.45 horas do 14 de maio de 2018, na sede do Consello Galego de Relacións Laborais, reúnense as persoas abaixo sinaladas:
• Representación empresarial:
Lucía del Campo Redondo (Agarte).
José Manuel Pazos Seco (Agarte).
José Antonio Patiño Amboage (Agarte).
Sonia Penedo Rodríguez (Acolle).
• Representación social:
– CC.OO.:
Mª Isabel Salgado Fandiño.
– UGT-Galicia:
Javier Martínez Fente.
Eliseo Rivas Pernas.
– CIG:
Beatriz Fernández González.
e acordan:
Primeiro. En relación coas cuestións sometidas a esta comisión paritaria por parte de Alfonso García Blanco en representación da SN de CC.OO. de Galicia, as partes representadas nesta comisión paritaria acadan os seguintes acordos:
1. Sobre o artigo 29.a) do convenio colectivo, a comisión acorda que este artigo se refire exclusivamente ao descanso semanal e que non regula nin recolle o descanso diario entre xornadas.
2. Sobre as alíneas f) e g) do artigo 33 do convenio, a comisión acorda que na súa regulación para o convenio vixente as dúas compensacións se aboarán no caso de concorrencia dos supostos regulados nelas.
3. Sobre a interpretación do artigo 38.c), as partes da comisión acordan tratar o tema con carácter exclusivo nunha reunión da comisión paritaria que queda pola presente convocada para o día 6 de xuño de 2018, as 10.30 horas, na sede do Consello Galego de Relacións Laborais.
Segundo. Facúltase o funcionario do Consello Galego de Relacións Laborais, Ignacio Bouzada Gil, para os trámites de rexistro, depósito e publicación desta acta.
E non tendo máis asuntos que tratar, levántase a reunión, ás 13.15 horas do día sinalado no encabezamento e expídese para o efecto esta acta, que asinan todos os asistentes en proba de conformidade.
ORDE do 8 de novembro de 2019 pola que se modifica a autorización do centro privado plurilingüe Nuestra Señora del Rosario, de Arzúa.
Consellería de Educación, Universidade e Formación Profesional — III. Outras disposicións — 22/11/2019

A titularidade do centro privado (CPR) plurilingüe Nuestra Señora del Rosario, de Arzúa, solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Autorización dunha unidade de educación especial, no centro cuxos datos se sinalan a seguir:
Denominación xenérica: Centro privado (CPR) Plurilingüe.
Denominación específica: Nuestra Señora del Rosario.
Código do centro: 15000600.
Enderezo: rúa do Carmen, 22.
Localidade: Arzúa.
Concello: Arzúa.
Código postal: 15810.
Provincia: A Coruña.
Titular: Instituto Secular Femenino Hijas de la Natividad de María.
Composición resultante:
Educación infantil (2º ciclo): 3 unidades.
Educación primaria: 6 unidades.
Educación secundaria obrigatoria: 4 unidades.
Educación especial: 1 unidade.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Educación, Universidade e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de novembro de 2019
ORDE do 14 de novembro de 2019 pola que se resolve o concurso Eduemprende Idea 2019 dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia, sostidas con fondos públicos, convocado pola Orde do 21 de febreiro de 2019 (Diario Oficial de Galicia do 11 de marzo).
Consellería de Educación, Universidade e Formación Profesional — III. Outras disposicións — 27/11/2019

A Orde do 21 de febreiro de 2019 (DOG do 11 de marzo) pola que se convoca o concurso Eduemprende Idea 2019 dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia, sostidas con fondos públicos, establece as bases e o procedemento para a adxudicación dos premios nas modalidades A e B.
Unha vez realizada a valoración dos proxectos de empresa presentados pola comisión avaliadora, designada conforme o procedemento establecido na orde de convocatoria, publicada a proposta provisional de adxudicación dos premios para as modalidades A e B da convocatoria, vista a acta coa proposta definitiva da comisión avaliadora e a correspondente proposta do director xeral de Educación, Formación Profesional e Innovación Educativa sobre a concesión destes premios,
Primeiro. Conceder os premios aos proxectos de empresa seleccionados no concurso Eduemprende Idea 2019, nas modalidades A e B, que figuran no anexo desta orde.
Segundo. Contra esta orde poderase interpoñer recurso potestativo de reposición ante a conselleira de Educación, Universidade e Formación Profesional no prazo dun mes contado a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo establece o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de novembro de 2019
RESOLUCIÓN do 11 de novembro de 2019 pola que se procede á publicación dos requirimentos de emenda das axudas á dixitalización Industria 4.0, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 27/11/2019

Mediante a Resolución do 21 de decembro de 2018 (DOG núm. 8, do 11 de xaneiro) publicáronse as bases reguladoras das axudas á dixitalización Industria 4.0, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e proceden á súa convocatoria, en réxime de concorrencia competitiva, para o ano 2019, por trámite anticipado de gasto.
Por parte do órgano instrutor do procedemento administrativo, previsto no artigo 12 das ditas bases reguladoras, están analizándose as solicitudes presentadas polos solicitantes que se acolleron á convocatoria de axudas IG240.2.
Nunha primeira fase de revisión identificáronse varios expedientes que carecen dalgún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 12.2 das bases reguladoras dispón que, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda se realizará preferentemente mediante publicación no Diario Oficial de Galicia e producirá os mesmos efectos ca a notificación individualizada. A dita publicación tamén se realizará na páxina web do Igape, no enderezo www.tramita.igape.es, onde se establecerá o contido pormenorizado do requirimento que se fai.
Os requirimentos obxecto da presente resolución non se publican na súa integridade en virtude da cautela prevista no artigo 46 da Lei 39/2015.
En virtude do anterior,
Primeiro. Dar publicidade á relación de solicitantes da convocatoria IG240.2 cuxos expedientes deben ser obxecto de emenda segundo se recolle no anexo I a esta resolución.
Segundo. Habilitar un prazo de 10 días naturais para que os requiridos accedan á Oficina Virtual do Igape desde a páxina web do Instituto Galego de Promoción Económica (Igape), no enderezo www.tramita.igape.es, utilizando o seu NIF e o código IDE do expediente, para acceder ao requirimento individualizado de emenda. Entenderase rexeitado cando transcorresen dez días naturais desde a posta á disposición do requirimento sen que se acceda ao seu contido.
Terceiro. Establécese un prazo de dez (10) días hábiles para achegar a documentación sinalada, contados a partir do día hábil seguinte ao acceso ao requirimento individualizado, ou a partir do día en que se puxo á súa disposición no caso de non acceder ao seu contido.
Cuarto. De acordo co disposto no artigo 12.2 das bases reguladoras, no suposto de que non se atenda o requirimento no prazo indicado, ou se a emenda resulte incompleta ou defectuosa, darase por desistido na súa petición o solicitante e arquivarase o expediente, tras a correspondente resolución que será ditada nos termos previstos no artigo 21 da devandita Lei 39/2015.
Santiago de Compostela, 11 de novembro de 2019